**Presseskabelon**

[TIL GRUPPEN: Herunder finder I to skabeloner til pressemeddelelser.

Skabelonerne er en hjælp til at gøre jeres arrangement endnu mere synlig i jeres lokalområde og samtidig koble jeres arrangement til andre arrangementer rundt om i landet. “Demokratisk selvtillid” er et landsdækkende projekt, fordi vi vil styrke trops- og klanspejdere demokratiske selvtillid i hele Det Danske Spejderkorps.

**Sådan bruger I presseskabelonen**

Alt med orange skrift er hjælpetekst til dig, der sidder og skriver pressemeddelelser for jeres arrangement. Sørg for at gennemgå alt i orange, så I får rettet navne, aktiviteter, tidspunkter, sted osv.

Derudover er der i skabelonen indsat citater med blå. De skal selvfølgelig også rettes til, så det passer til den person fra jeres arrangement, der udtaler sig til citat i jeres version af pressemeddelelserne her.

Hvis I laver en særlig aktivitet på dagen, så husk at skrive et par linjer om det.

Det er vigtigt at I får beskrevet jeres aktiviteter og arrangement bedst muligt, så man som læser får lyst til at deltage, og I får en masse glade gæster til jeres arrangement.

**Vær opmærksom på deadlines**

Nogle lokalmedier skal have materialet en måned eller mere før avisen udkommer. Undersøg deadlines og udgivelsesdatoer ved jeres eget lokalmedie.

Som regel kan I finde kontakt til redaktionen via Google eller ved at kigge i seneste lokalavis. Giv gerne redaktionen et telefonopkald, umiddelbart før/efter I har sendt pressemeddelelsen, så de ved, den er der.

Den første pressemeddelelse herunder skal gerne **udkomme 1-2 uger før jeres arrangement**. Den anden pressemeddelelse kan I så vidt muligt lave færdig inden jeres arrangement ogindsætte detaljer når arrangementet er slut og **sende til lokalmediet på bagkant af jeres arrangement** – dog helst i løbet af dagen eller dagen efter jeres arrangement af hensyn til deadlines.

Når I sender første pressemeddelelse til jeres lokalavis(er) kan I også **invitere lokalmediet forbi når jeres arrangement finder sted,** så mediet selv kan lave indhold fra jeres arrangement.

Hvis I er flere grupper i samme by/i samme område **opfordres I til at gå sammen om pressemeddelelserne** og omtale alle arrangementerne/jeres fælles arrangement.

**Husk de gode billeder!**

Det er vigtigt at sende lokalavisen nogle gode billeder. Der skal både bruges billeder til pressemeddelelse 1 og pressemeddelelse 2. Brug fotos som I har taget i jeres spejdergruppe fx. fra et tidligere arrangement til pressemeddelelse 1 og fra selve jeres arrangementet til pressemeddelelse 2. Husk fototilladelse.

**[pressemeddelelse 1 – udsendes ca. 5-6 uger før jeres arrangement]**

**Unges demokratiske selvtillid skal styrkes: Spejderne inviterer til debat og fællesskab i [indsæt sted eller kommune]**

Det Danske Spejderkorps har lanceret projektet “Demokratisk selvtillid”, hvor spejdere over hele landet i alderen 12-24 år planlægger og afholder arrangementer op til kommunalvalget 2025.

Hos [indsæt gruppenavn] forbereder spejderne nu et særligt arrangement, hvor unge fra hele kommunen kan møde kommunalpolitikere og prøve styrke deres demokratiske selvtillid gennem aktiviteter, debatter og friluftsliv.

”Vi glæder os til at skabe en anderledes ramme, hvor unge kan stille spørgsmål direkte til politikerne samtidig med at vi laver [indsæt aktivitet]. Det skal både være sjovt og give stof til eftertanke,” siger [funktion + navn].

Arrangementet finder sted [indsæt dato og sted] i [indsæt kommune], og alle unge er velkomne til at deltage.

**[Indsæt billede til pressemeddelelse 1]**

**[pressemeddelelse 2 – udsendes lige efter jeres arrangement]**

**Demokrati, fællesskab og uformelle samtaler: [indsæt antal] unge samlet til event med lokalpolitikere i [Indsæt kommune]**

[Indsæt dag, d. Indsæt dato] var en dag fyldt med debat, fællesskab og demokratisk selvtillid, da [indsæt gruppenavn] samlede unge og kommunalpolitikere til et demokratiarrangement.

”Det var inspirerende at se, hvordan unge turde tage ordet og stille skarpe spørgsmål til politikerne. Vi fik både diskuteret bæredygtighed, ungdomsliv og lokalpolitik på nye sjove måder” fortæller [indsæt funktion + indsæt navn].

Dagen bød også på [indsæt aktivitet]. Flere af deltagerne fremhævede, at mødet med kommunalpolitikerne var mindre formelt og mere nærværende end forventet.

”Vi er stolte af, at så mange unge deltog, og vi håber, de har fået lyst til at engagere sig mere i fremover” siger [indsæt funktion + indsæt navn].

**[Indsæt billede til pressemeddelelse 2]**